**Súkromná stredná odborná škola, Bukovecká 17, 040 12 Košice**

***Kritériá pre prijímacie skúšky pre 7649 N učiteľstvo pre materské školy a vychovávateľstvo***

***pre školský rok 2024/2025 platné od 26.1. 2023***

**V študijnom odbore 76 - Učiteľstvo by nemal študovať žiak, ktorý má mentálne, zmyslové alebo telesné postihnutie, má narušenú komunikačnú schopnosť a nekorigovateľné poruchy reči, špecifické poruchy správania, autistický syndróm, poruchy psychického vývinu. Uchádzač by nemal trpieť vážnymi chorobami srdcovo-cievneho systému, dýchacích ciest a nervového systému., vážnym sluchovým a zrakovým postihnutím. Žiak by nemal mať taktiež lekárom stanovenú závažnú ortopedickú alebo neurologickú diagnózu (vyšší stupeň skoliózy, epilepsia......)** **V študijnom odbore učiteľstvo pre materské školy a vychovávateľstvo nemôže byť prijatý žiak, ktorý je oslobodený od telesnej výchovy.**

Prihlášky na štúdium je možné podať do 31. mája 2024.

Prijímacia skúška pozostáva z  prezenčnej časti, ktorú  v prípade opätovného zhoršenia epidemiologickej situácie môže nahradiť videonahrávka.

Prezenčná forma obsahuje:

- spev piesne „Tota Heľpa“ v správnom speváckom postoji naspamäť (10 bodov),

- rytmizáciu a melodizáciu riekanky, vyčítanky, básne, prípadne iného krátkeho literárneho žánru so sprievodom elementárneho pohybu (t.j. chôdza, beh, poskoky, podupkávanie, otáčky), hry na telo (napr. rôzne druhy tlieskania, plieskanie, lúskanie, dupanie) a hry na rytmický hudobný nástroj Orffovho inštrumentára či inej formy pohybu podľa vlastných kreatívnych nápadov (25 bodov),

- čítanie krátkeho literárneho textu autorov detskej literatúry zadaného učiteľom a úlohy k textu na improvizáciu (25 bodov),

- pohybovú zložku na vopred určenú hudobnú skladbu v ¾ rytme – pieseň “Tři oříšky pro Popelku”. Pohybová zložka má obsahovať váhu predklonmo, čertíkový skok, trojštvrťový tanečný krok a otočky v ¾ rytme - hodnoteniu podlieha estetickosť pohybu, využívanie priestoru a kostýmové vyjadrenie k tanečnému prevedeniu (30 bodov).

**Materiál k prijímaciemu konaniu bude počas prijímacích skúšok v škole k dispozícii, účastník si v domácom prostredí pripravuje len adekvátny kostým k hudobno-pohybovej zložke s vlastným hudobno-pohybovým prevedením a spev piesne “Tota Heľpa”.**

**Vyhodnotenie:**

Žiak môže získať celkovo 90 bodov.

Termíny prijímacích skúšok na overenie špeciálnych schopností, zručností a nadania pre odbor **učiteľstvo pre materské školy a vychovávateľstvo**:

**1. termín: 24.jún 2024**

**2. termín: 27. august 2024**

PhDr. Tatiana JURSOVÁ riaditeľka školy

V Košiciach, dňa 26. januára 2023